《拟古三首 其三 拟孟冬寒气至》
明代·陆深

岁盈易寒风，旷野何萧条。深居戒远趾，四壁亦飘摇。

阳和日已往，阴冱日已骄。门外远书至，启函知故交。

慰我以好音，期我以明昭。感兹殷勤意，千载讵能销。

素心抱愚衷，欲吐还自韬。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。